OpenLLM-France/wikimedia huggingface dataset:
# Marcel Giró

Marcel Giró (1913ko urriaren 20a, Badalona – 2011ko uztailaren 24a, San Cugat del Vallés ) argazkilari katalana izan zen eta bere ibilbide artistiko gehiena Brasilen eman zuen. Argi-ilunez eta abstrakzioaz eta forma berrien bilaketaz bereziki interesatuta dagoen modernista handitzat jotzen da, bere konposizio sinple baina indartsuak nagusituz.

## Biografia

Marcel Girók txikitatik argazkilaritza eta mendia interesatzen zitzaion arren, bere prestakuntza profesionala bere aita ehungintzako enpresariaren lan arloarekin lotura handiagoa zuen eta, hain zuzen ere, Tarrasako Industria Eskolan ikasi zuen, familia enpresan laguntzen zuen bitartean.
Espainiako Gerra Zibila hasi zenean, Errepublika defendatzeko borondatez aurkeztu zen, nahiz eta handik gutxira Frantzian erbesteratu zen, ideologia desberdinetako defendatzaile errepublikarren arteko desberdintasunekin eta arazoekin nazkatuta.
Bi urte herrialde horretan lan desberdinak egin ondoren, Kolonbiara bidaiatu zuen, eta han Palmira Puigekin ezkondu zen, harekin batera Brasilera joan zen bizitzera. Bertan, argazkilaritza zaletasuna lanbide bihurtu zuen eta São Paulon bere lehen estudioa eratuko zuen, eta bertan laguntzaile gazte gisa lan egin zuten, argazkilari bikainak izaten amaituko zutenak, Marcio Scavone eta JR Duran bezalakoak.
70eko hamarkadaren amaieran, emaztea hil eta gero, argazkilaritza profesionala utzi eta bere jaioterriko Kataluniara itzuli zen, eta argazkilaritza pertsonalarekin jarraitu zuen.

## Argazkigintzako esparrua

Bere garairik aktiboenean, Paulista Eskolako ordezkari handienetako bat izan zen, Foto Cine Club Bandeirante-ren inguruan jaio zen 1950eko hamarkadako mugimendu berritzailea Brasilen, eta non beste argazkilari garrantzitsu batzuk ere parte hartu zuten: Gaspar Gasparian, José Yalenti, Eduardo Salvatore, Chico Albuquerque, Geraldo de Barros, Thomas Farkas, Benedito Junqueira, Gertrudes Altschul, Rubens Teixeira, Ademar Manarini, Willian Brigata, Emil Issa, Moacir Moreira edo Alfio Trovato .
Brasilen nahiko ospetsu bihurtu zen, nahiz eta 1978an, emaztea hil ondoren, kataluniara itzuli zen. Emazteak garrantzi handia izan zuen bere lanean, bidelagun, musa eta inspirazio gisa.
Bartzelonan instalatuta, argazkilaritza behin betiko utzi eta pinturara eta bidaiatzera dedikatu zen.

## Erreferentziak

* ↑ Revista Ojosrojos. Marcelo Giró. .
* ↑ http://marcelocaballero-fotografia.blogspot.com.es/2014/04/el-fotografo-modernista-de-brasil.html

## Kanpo estekak

* Datuak: Q19301029
# Marcel Gono

Marcel Gono (Piestany, 1976ko maiatzaren 24a), australiako txirrindulari ohia da. Txuma Txirrindulari Klasika Internazionalean podiuma egin zuen.

## Kanpo estekak

* Datuak: Q59236517
# Marcel Hirscher

Marcel Hirscher (Hallein, 1989ko martxoaren 2a) austriar eskiatzaile ohia da. Neguko Olinpiar Jokoetan bi urrezko eta bat zilarko domina eta Munduko Txapelketan hamaika (zazpi urrezko) domina irabazi zuen. Munduko Koparen sailkapen nagusia irabazi du ere ondoz ondoko zortzi aldiz. Askok historiako eskiatzailerik onena hartzen dute.
* Datuak: Q2072
* Multimedia: Marcel Hirscher / Q2072
# Marcel Kittel

Marcel Kittel (Arnstadt, Ekialdeko Alemania, 1988ko maiatzaren 11) alemaniar txirrindulari ohi bat da. Talde ezberdinetan ibili zen bere karrera profesionalean. Txirrindularitzaren lehenengo mailara Team Argos - Shimano-rekin igo zen 2013 urtean, 2016an Etixx-Quick-Step taldera joan zen eta azkenik Team Katusha Alpecin taldean egin zuen lasterka 2018tik 2019 urtera arte. 2019 urtean arazo ezberdinen ondorioz txirrindularitza profesionala uztea erabaki zuen. Erlojupekoetan espezializatuta hasi eta gaur egun esprinter nagusienetako bat da.

## Kanpo estekak

* Fitxa irakurgai. Procyclingstats.com (Ingelesez)
* Datuak: Q462839
* Multimedia: Marcel Kittel / Q462839
# Mattin Partarrieu

Mattin Partarrieu (Hazparne, Lapurdi, 1946ko otsailaren 6a) margolaria da.

## Bizitza

Hazparnen sortua, 4 urte zituela, bere sendia Parisera aldatu zen. Hubert pintore sonatuaren lantegian, Montparnasseko goi-mailako eskolan, eta Vergeaux eta Chamfleuryko lantegietan ikasi zituen margolaritza, grabatugintza eta litografia. 1970ean pintore gazteentzako Malakoff saria irabazi zuen, eta 1981ean Lutec akademiako urrezko domina jaso. Geroztik artearen munduko hiriburu esanguratsu anitzetan izan ditu bere lanak erakusgai, Donibane Lohizuneko Hordago galeriarekiko atxekimendu bereziarekin.

## Estiloa

Partarrieuren estiloa behin baino gehiagotan parekatu Henri Toulouse-Lautrec-enarekin (eguneroko bizitza, kutsu onirikoa, erotikoa...), berak konparazio hau eskertzen duelarik. Halere, bere burua marrazkilaritzat du gehiago, margolaritzat baino; eta oro har bere lanek jarrera umoretsua mantentzen dute. Haietan gai rekurrentea aurkitzen dugu, bere bi munduei erreferentzia eginez: iraganeko baserri giro idilikoa, Pariseko giro kosmopolitarekin kontrajarria. Bere lan gehienetan euskaltasunari apropos eginiko keinuren bat aurkitzen dugu, detaile txikiak oro har.

## Erreferentziak

* ↑ «Partarrieu» www.spend-in.com (Noiz kontsultatua: 2021-01-17).
* ↑ (Frantsesez) «Mattin Laurent PARTARRIEU» EUSKAL BIDEAK 2013-05-07 (Noiz kontsultatua: 2021-01-17).
* ↑ (Ingelesez) «Mattin Laurent Partarrieu» image-design (Noiz kontsultatua: 2021-01-17).
* ↑ San Franciscoko Euskal Etxea. About the artist. http://www.sfbcc.us/.

## Kanpo estekak

* Elkarrizketa Mattin Partarrieuri Argia aldizkarian
* Mattin Partarrieurekin elkarrizketa, bideoan.
* Datuak: Q12263241
# Mattin Treku

Mattin Treku Inharga (Ahetze, Lapurdi, 1916ko azaroaren 11 – Baiona, Lapurdi, 1981eko uztailaren 22a) euskal idazle eta bertsolaria izan zen.

## Biografia

Harrieta laborari etxean sortu zen Mayi Jeanne eta Pantxoaren semea. Bi arreba izan zituen, Mari Terexa eta Mari Luixa.
1947ko uztailaren 9an Mari Olandegirekin ezkondu zen, harrezkero Mari Treku gisa ezauna; emazteak ere bertsotan egiten zuen etxean. Seme bakarra izan zuten, Jan Piarre. Lanbidez laboraria zen.
1933an hamazazpi urte zituela kantatu zuen lehen aldiz plaza agerikoan, Saran, Panpale bertsolariarekin batera. 1948an Urruñan eta 1952an Saran egindako bertsolari sariketan txapeldun gertatu zen. Ondoren, Xalbadorrekin osatu zuen bertsolaritzaren historian izan den bikote historikorik sonatuenetakoa. Mattinen bertsokera umoretsua zen, zirtolaria eta piperduna, entzuleak barrez aise jartzen zituena.
Mari Treku emazteak kontatu zuen Mattinek ur-azti lanak ere egiten zituela, hurritza erabiliz. Etxe askotan arrakastaz aurkitu izan zuela ura idatzi zuen.

## Lanak

Bat-batekoan eta bertso jarriekin jardun zuen. Haren bertso asko bi liburutan bildu ziren:
* Ahal dena (1971, Auspoa)
* Etxe xokotik kantari (1981, Auspoa)

## Berari buruz

* Mari Treku emazteak 1982an senarraren bizitzari buruzko oroitzapen liburu bat argitaratu zuen, Mattin, nere gizona.
* Mattin irriaren giltza, Bertsularien Lagunak elkartea, 1991.

## Txapelketa eta sariak

* Hernandorena Sarietan urte hauetan izan zen saritua: 1946tik 1954ra urtero, 1958an eta 1960an.
* Euskal Herriko Bertsolari Txapelketa Nagusian lau aldiz parte hartu zuen: 1960an (5. geratu zen), 1962an (7.), 1965ean (5.) eta 1967an (8.).
* Bertso jarrietan, 1974ko Xenpelar Sarian bigarren geratu zen, Auzoko baserri xaharrari bertsoarekin.

## Omenaldiak

Haren omenezko hainbat ekitaldi antolatu ziren:
* Donostian 1972ko urtarrilaren 16an.
* Ahetzen 1978ko apirilaren 30ean.
* Aiherran 1980ko apirilaren 6an.
* Oiartzunen 1981eko ekainaren 7an.
* Ahetzen 1991ko irailaren 22an, oroitarria jarri zen eguna.

## Erreferentziak

* ↑ Villanueva Etxague, Bidatz. (2016-10-11). «Irria lege zeukan Ahetzeko bertsolaria» Berria.
* 1 2 Treku, Mari. (1982). Mattin, nere gizona. Auspoa.

## Ikus, gainera

* Mari Olandegi
* Xalbador

## Kanpo loturak

* Mattin Treku literaturaren zubitegian
* Mattin Treku Euskal Kultur Erakundearen webgunean
* Datuak: Q3299982
* Multimedia: Mattin Treku / Q3299982
# Mattituck (New York)

Mattituck Ameriketako Estatu Batuetako erroldak esleitutako leku bat da. Suffolk konderrian dago, New York estatuan. 4.322 biztanle ditu, 24,240049 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q533896
* Multimedia: Mattituck, New York / Q533896
# Mattoon (Illinois)

Mattoon Illinoiseko hiri bat da. Coles konderrian kokatua dago. 2010ean 18.555 biztanle zituen, 26,78 kilometro koadrotan banatuta.

## Ikus, gainera

* Coles konderria

## Kanpo estekak

* Datuak: Q575271
* Multimedia: Mattoon, Illinois / Q575271
# Mattoon udalerria, Coles konderria (Illinois)

Mattoon udalerria Ameriketako Estatu Batuetako Illinois estatuko udalerri bat da, Coles konderrian. Azken zentsuaren arabera 14.668 biztanle zituen, 36.17 milia karratu (93.7 km$^2$) eremuan.

## Ekonomia

2020ko zentsuaren arabera, Mattoon udalerrian 6754 etxebizitza zeuden. Per capita diru-sarrerak 28.300 estatubatuar dolar ziren.

## Kanpo estekak

* Datuak: Q6791880
# Mattstetten

Mattstetten Suitzako udalerria da. Berna kantonamenduan dago, Bern-Mittelland barruti administratiboa barrutian. 2014an 560 biztanle zituen 3,8 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67839
* Multimedia: Mattstetten / Q67839
Bolligen Urtenen-Schönbühl Jegenstorf Hindelbank Bäriswil Krauchthal
# Mattin Lerissa

Mattin Lerissa, (Behorlegi, Nafarroa Beherea, 1999) euskal abeslaria da, kantautorea, ohiko kantugintzan eta folk musikaren arloan.

## Bizitza

Mattin Lerissa ttipidanik ari da kantuz. Donibane Garaziko Zitadela kolegioan sartu zelarik, koralean hasi zen kantuz Denise Olhagaray musika irakaslearekin. 2012ko ikasturtean, Benito Lertxundiren kantuak landu zituztenean, 12 urte zituen Mattinek, eta bakarlari aritu zen.
Ordukotz orkestra profesional batekin kantatzeko zailtasunik ez zeukan. Gipuzkoako Et Incarnatus orkestrarekin eramandako lana izan zen.
Ondoren, aukera guztiak hartu zituen kantuan aritzeko. Urteroko Jazz'in College musikaldian parte hartu zuen, eta haur kantu txapelketetara ere joan zen. Hala nola, 2013an Nafarroa Behereko haur kantu txapelketan lehen saria lortu zuen Aguxtin Alkhatek idatzi zion «Argia ilunean» abestiarekin. 2015ean ere parte harturik, lehen saria atxiki zuen, Eñaut Etxamendi​ren «Bidez bide» abestiarekin.
Kolegioan kantatzen hasi zenean, beretako baizik ez zela ziurtatzen zuen, baina denbora aitzinatu arau, kantaldiak eskainiz joan zen gero bidez-bide ibiliz. Euskal Herri​ko beste artista handiekin aritua da dagoeneko. Hala nola, Kalakan taldearekin, Anje Duhalderekin...
16 urterekin Bidez bide bere lehen diskoa grabatu zuen kantariak, bertan ohizko kantuak grabatu zituen, bai eta sorkuntza bat ere, Aguxtin Alkhatek sortu zion «Argia ilunean».
Bi urte geroago Gazte naiz gazte bigarren diskoa argitaratu zuen, sorkuntzez osatua. Lan horretan, bide lagun ukan ditu hitzak sortzen Daniel Landart, Manex Pagola eta Pantzo Hirigarai.

## Diskografia

* Bidez bide (2016)
* Gazte naiz gazte (2018)

## Ikus, gainera

* Ipar Euskal Herriko abeslarien zerrenda

## Kanpo estekak

* Bidez-bide dabilela, Kazeta.eus.
* Mattin Lerissa: «Daniel Landart, Manex Pagola... dira disko honetako hitzen egileak», Gara.
* Arbelbide Lete, Nora. «Ebidentzia bat delarik» Berria.
* Mattin Lerissa, Badok atarian.
* Datuak: Q60457636
* ↑ Lete, Nora Arbelbide. «Ebidentzia bat delarik» Berria (Noiz kontsultatua: 2022-05-06).
# Matty Lee

Matthew "Matty" Lee (Leeds, Ingalaterra (Erresuma Batua), 1998ko martxoaren 5a) jauzietan lehiatzen den kirolari britaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina lortu zuen 10 m-ko plataforma sinkronizatuan, Tom Daley herrikidearekin batera, Cao Yuan / Chen Aisen txinatar bikotearen (zilarrezkoa) eta Oleksandr Bondar / Viktor Minibaev ROCekoaren (brontzezkoa) aurretik sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 10 m-ko plataforma sinkronizatua, gizonezkoa |

## Erreferentziak

* ↑ «Matty Lee» olympedia.org 2021-10-30ean begiratua. (Ingelesez)
* ↑ "Matty Lee" Olympics.com 2021-10-30ean begiratua (Gaztelaniaz)
* ↑ jauziak 10 m-ko plataforma sinkronizatua, emaitzak 2020 olympedia.org (Ingelesez)

## Kanpo estekak

* Datuak: Q20063718
* Multimedia: Matty Lee / Q20063718
# Mattinata

Mattinata Italiako udalerri bat da. Foggiako probintzian kokatuta dago, Apulia eskualdean. 5.976 biztanle ditu, 73,48 kilometro koadroko azaleran banatuta.

## Mugakideak

Mattinatak honako udalerri hauekin egiten du muga:
Vieste Monte Sant'Angelo

## Kanpo estekak

* Datuak: Q51934
* Multimedia: Mattinata / Q51934
# Marikanako sarraskia

Marikanako sarraskia (ingelesez: Marikana massacre) Hegoafrikako poliziaren eta Lonmin enpresako meatzarien arteko liskarra izan zen, 2012ko abuztuaren 16an Marikanako platino meatzean gertatu zena. Konfrontazioan poliziak 34 meatzari hil zituen, tiroz. Gertakariak herrialde osoa hunkitu zuen, eta apartheid garaian segurtasun indarrek erabiltzen zuten bortizkeria ekarri zuen gogora.

## Erreferentziak

* ↑ Hegoafrikako Poliziak 34 meatzari inguru hil ditu, tiroz. Eitb, 2012ko abuztuak 18, eitb.eus (Noiz kontsultatua: 2022-1-6).
* ↑ Marikanako sarraskian atxilotuetatik 162 aske utzi dituzte. Eitb, 2012ko irailak 3, eitb.eus (Noiz kontsultatua: 2022-1-6).

## Kanpo estekak

* Datuak: Q1203203
* Multimedia: Marikana massacre / Q1203203
# Marilac

Marilac Brasilgo udalerri bat da, Minas Gerais estatuan kokatua. 4.224 biztanle ditu 158,809 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790216
* Multimedia: Marilac / Q1790216
# Mariko (krater)

Mariko Artizarreko talka krater bat da. 11,2 kilometro diametroko zabalera du. Bere izena Nazioarteko Astronomia Elkarteak 1997an jarri zion. Mariko Japoniako emakumezko izen arrunta da; izen hori jartzeko 20 km baino gutxiagoko diametroa duten Artizarreko kraterrentzako planeta-nomenklaturaren arauak hartu ziren kontutan.
Krater hau Venusko V-36 lau angelukoan dago.

## Erreferentziak

* ↑ «Gazetteer of Planetary Nomenclature». International Astronomical Union (IAU) Working Group for Planetary System Nomenclature (WGPSN)
* ↑ «Venus Crater Database». The Lunar and Planetary Institute.

## Kanpo estekak

* Datuak: Q6763442
# Marikana

Marikana Hegoafrikako meatze-herria da, Ipar-mendebaldeko probintzian dagoena. 19.522 biztanle zituen 2011n.

## Erreferentziak

* ↑ Census 2011:Marikana. census2011.adrianfrith.com (Noiz kontsultatua: 2022-1-6).

## Kanpo estekak

* Datuak: Q1014271
* Multimedia: Marikana / Q1014271
# Mark Di Suvero

Mark Di Suvero (Shangai, 1933ko irailaren 18a) estatubatuar eskultorea da.
Gurasoak italiarrak ditu. Txinan jaio zen, baina Estatu Batuetan eta Europako hainbat herrialdetan bizi eta lan egin du. Eskultura izugarri handiak egiten ditu. Hasieran, zura eta brontzea landu zituen. New Yorkeko Green Galeryn erakutsi zuen, 1960an, zurez, kateez eta sokaz egindako eskultura-multzo bat: Hankchampion, Manhattanen suntsitutako hainbat eraikuntzatatik berreskuratutako materialak erabilita; New Yorkeko Whitney Museum of American Arten dago gaur. Ondoren, altzairuzko zati handiak lantzen hasi zen, aire zabalean, prentsa nahiz garabien laguntzaz. 1967an, altzairu margotuzko lehen eskultura egin zuen: Are Years What? (for Marianne Moore) [bilduma pribatua, New York]. Obra hori What are Years izeneko poemaren idazle Marianne Moore desagertuaren omenez dago egina. 1966an, Bakearen dorrea egin zuen, amerikarrek Vietnamen izandako parte-hartzea salatzeko. 1975ean, New Yorkeko Socrates Sculpture Park fundazioa sortu zuen. Beste lan batzuk: Nire aita, nire aita (1985, New York), Eguneko izarra (1985-1990, Paris) eta Galileo (1994-1997, Berlin).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q567421
* Multimedia: Mark di Suvero / Q567421
# Mark Bowen

Mark Rosslyn Bowen (1963ko abenduaren 7a - ) Galesko futbolari ohia da.

## Selekzio nazionala

Galesko selekzioarekin :
| Urtea | Partida | Gol |
| 1986 | 2 | 0 |
| 1987 | 0 | 0 |
| 1988 | 2 | 0 |
| 1989 | 6 | 1 |
| 1990 | 1 | 0 |
| 1991 | 3 | 0 |
| 1992 | 8 | 2 |
| 1993 | 3 | 0 |
| 1994 | 4 | 0 |
| 1995 | 6 | 0 |
| 1996 | 5 | 0 |
| 1997 | 1 | 0 |
| Guztira | 41 | 3 |

## Kanpo loturak

* National Football Teams
* (Japonieraz) J.League Data Site
* Datuak: Q1092611
# Mark Drakeford

Mark Drakeford (Carmarthen, 1954ko irailaren 19a) Galesko lehen ministro eta Galesko laboristen buru izan zen 2018tik 2024ra. Aurretik, Galesko Gobernuan karguak eduki zituen, Finantza Kabineteko idazkari gisa, 2016. urtetik 2018.era, eta Osasun eta Gizarte Zerbitzuetako ministro gisa, 2013tik 2016. urtera. Drakeford Senedd edo Galesko Legebiltzarreko kide izendatu zuten lehenbizikoz Cardiff Mendebalderako 2011n.

## Biografia

Drakeford Carmarthenen jaio zen, Mendebaldeko Galesen. Latina ikasi zuen Kenteko Unibertsitatean eta Exeterreko Unibertsitatean. Swanseako Unibertsitate Eskolan irakasle izan zen 1991tik 1995era eta Cardiffeko Unibertsitatean 1995etik 1999ra. Cardiffeko Unibertsitateko Gizarte Politika eta Gizarte Zientzia Aplikatuetako irakasle izan zen 2003 eta 2013 bitartean.
2018an, Carwyn Jonesen ordezko hautatu zuten, Galesko laboristen lider eta Galesko gobernu autonomoko lehen ministro izateko. Gobernu galesak Covid-19 pandemiari emandako erantzunaren buru izan da. Seneddeko 2021eko hauteskundeetan, Drakeford buru zela Laboristek 30 eserleku irabazi zituen, eta lehen ministro izendatu zuten berriro.
Drakeford Alderdi Laboristako ezkerreko sektoreko ordezkaritzat hartzen dute, eta babes lokala du Welsh Labour Grassroots and Momentum izeneko mugimenduetan. Jeremy Corbyn babestu zuen Alderdi Laboristaren lidergo nazionalerako bere hautagaitzan 2015. urtean, Galesko Osasun eta Gizarte Zerbitzuetako ministroa zen bitartean.

## Erreferentziak

* Artikulu hau, osorik edo zatiren batean, ingelesezko wikipediako «Mark Drakeford» artikulutik itzulia izan da, 2022-10-29 data duen 1118870560 bertsioa oinarritzat hartuta. Sartze-datarik ez duten erreferentziak, edo 2022-10-29 baino lehenago datatuak, jatorrizko artikulutik ekarri dira itzulpenarekin batera.
* ↑ Williamson, David. (6 April 2018). «Mark Drakeford tipped to be next Welsh Labour leader» WalesOnline.
* ↑ (Ingelesez) «Drakeford supports Corbyn for leader» BBC News 14 August 2015.

## Kanpo estekak

* Datuak: Q6767407
* Multimedia: Mark Drakeford / Q6767407
# Mark Edmondson

Mark Edmonson (Gosford, Hegoaldeko Gales Berria, 1954ko ekainaren 24a) australiar tenislari ohia da.
Sei txapelketa lortu zituen bere ibilbidean, garrantzitsuena 1976ko Australiako Irekia, non finalean John Newcomberi irabazi zion.
Binakako lehiaketan 34 txapelketa irabazi zituen, horietatik bost grand slamekoak. 1980ko eta 1981eko Australiako Irekiak irabazi zituen Kim Warwick bikotearekin, 1983koa Paul McNameerekin eta 1984koa Sherwood Stewartekin. 1985eko Roland Garros txapelketa ere irabazi zuen Kim Warwickekin.
# Mark Blum

Mark Blum (Newark, 1950eko maiatzaren 14a - New York, 2020ko martxoaren 25a) aktore estatubatuarra zen, antzerkian, zineman eta telebistan lan egiten zuena. Blumek 1985eko Desperately Seeking Susan filmean rol nagusi batekin aurkitu zuen arrakasta, hurrengo urtean bigarren mailako rol batekin jarraitu zuena Crocodile Dundee filmean. Agertokian, Obie sari bat irabazi zuen 1988-1989 denboraldian Gus and Al antzezlanean egindako lanagatik.
Bere ibilbidearen amaieratik gertu, Blumek paper jarraitua izan zuen Amazon Primen Mozart in the Jungle telesailean 2014tik 2018ra. Gonbidatu gisa ere agertu zen dozenaka ikuskizunetan bere ibilbidean zehar.

## Filmografia

* 2019 Love Is Blind - dr. Klienart
* 2017 Coin Heist - mr. Smerconish
* 2016 No Pay, Nudity - Leon
* 2015 How He Fell in Love - Henry
* 2012 Blumenthal – Saul
* 2012 A Wife Alone – George
* 2011 I Don't Know How She Does It – Lew Reddy
* 2011 Jesse Stone: Innocents Lost – Dr. Parkinson
* 2011 The Green – Stuart
* 2010 Step Up 3D – professor
* 2007 The Warrior Class – Hal Richardson
* 2005 Life on the Ledge – pastor
* 2003 Shattered Glass – Lewis Estridge
* 2001 The Judge – Harry Hobbs
* 2000 Down to You – elkarrizketa
* 1999 You Can Thank Me Later – Edward Cooperberg
* 1999 Getting to Know You – Darrell
* 1997 The Defenders: Payback – Jackson
* 1997 Stag – Ben Marks
* 1996 Sudden Manhattan – Louis
* 1995 The Low Life – Matthew Greenberg
* 1995 Indictment: The McMartin Trial – Wayne Satz
* 1995 Dennis Calls Up – Dr. Brennan
* 1995 Miami Rhapsody – Peter
* 1993 Emma and Elvis – als Ben Winchek
* 1992 Condition: Critical – Dr. Howard Zuckerman
* 1991 MTV, Give Me Back My Life: A Harvard Lampoon Parody
* 1990 Capital News – Edison King
* 1989 Worth Winning – Ned Broudy
* 1988 The Presidio – Arthur Paele
* 1987 Blind Date – Denny Gordon
* 1986 Crocodile Dundee – Richard Mason
* 1986 Just Between Friends – George Margolin
* 1985 Desperately Seeking Susan – Gary Glass
* 1984 Things Are Looking Up – Ray Litertini
* 1983 Lovesick – Murphy

## Kanpo estekak

* Datuak: Q1868688
# Mark David Chapman

Mark David Chapman (Fort Worth, Texas, AEB, 1955eko maiatzaren 10a) estatubatuar kriminal bat da eta John Lennon hil zuelako da ezaguna. Hilketa 1980ko abenduaren 8ko gauean, New Yorken, gauzatu zen. 22:52etan gertatu zen Lennonen etxearen aurrean, Dakota Building, 72. kaleko izkinan, Central Parketik gertu, eta 38. kalibreko errebolberreko lau bala erabili zituen. 2000. urtetik aurrera baldintzapeko askatasun-eskaera baterako hautagai zen Chapman, eta New Yorkeko Estatuaren justiziak hamaika aldiz ukatu dio eskaera azken hogei urteotan.

## Erreferentziak

* ↑ sites.google.com (Noiz kontsultatua: 2021-02-03).
* Datuak: Q80462
* Multimedia: Mark David Chapman / Q80462
# Mark Burke

Mark Stephen Burke (Solihull, 1969ko otsailaren 12a - ) Ingalaterrako futbolari ohia da.
Hainbat futbol taldetan jokatu du, esaterako Middlesbrough, Wolverhampton Wanderers eta Omiya Ardija.

## Kanpo estekak

* (Japonieraz) J.League Data Site
* Datuak: Q1440640
# Mark Eaton

Mark E. Eaton (Westminster, Kalifornia, 1957ko urtarrilaren 24a - Park City, Utah, 2021eko maiatzaren 28a) estatubatuar saskibaloi-jokalaria izan zen. 1982 eta 1993 bitartean aritu zen profesionaletan, 11 urteko ibilbide osoan zehar NBAko Utah Jazz taldean jokatuz. 2,24 metro luze zen eta pibot postuan ziharduen. Erasoan gailentzen ez bazen ere, NBAko historiako defendatzailerik onenetako bat bilakatu zen.
1989an NBAko Izar Guztien Partida jokatzeko hautatua izan zen. Gainera, NBAko urteko defendatzailerik onena izendatu zuten bitan: 1984-85 eta 1988-89 denboraldietako.
2021eko maiatzaren 28an hil zen Park Cityn, 64 urte zituela, bizikleta istripu baten ondorioz

## Erreferentziak

* ↑ (Gaztelaniaz) «Fallece Mark Eaton tras sufrir un accidente de bicicleta» Noticias de Álava 2021-05-31 (Noiz kontsultatua: 2021-05-31).

## Kanpo estekak

* Datuak: Q357757